Neuvoston 8 päivänä joulukuuta 1995 vahvistama YHTEINEN KANTA (EY) N:o 37/95 neuvoston direktiivin 95/.../EY antamiseksi sisävesiväylien tavara- ja matkustajaliikenteen kansallisten pätevyyskirjojen myöntämisperusteiden harmonisoinnista yhteisössä



Virallinen lehti nro C 356 , 30/12/1995 s. 0066



Neuvoston 8 päivänä joulukuuta 1995 vahvistama YHTEINEN KANTA (EY) N:o 37/95 neuvoston direktiivin 95/. . ./EY antamiseksi sisävesiväylien tavara- ja matkustajaliikenteen kansallisten pätevyyskirjojen myöntämisperusteiden harmonisoinnista yhteisössä (95/C 356/05) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan, ottaa huomioon komission ehdotuksen(1), ottaa huomioon talous- ja sosiaalikomitean lausunnon(2), noudattaa perustamissopimuksen 189 c artiklassa määrättyä menettelyä(3), sekä katsoo, että on aiheellista laatia yhteiset säännökset, jotka koskevat sisävesialusten purjehtimista yhteisön sisävesiväylillä ja että ensimmäinen toimenpide tähän suuntaan on sisävesiväylien tavara- ja matkustajaliikenteeseen myönnettyjen kansallisten pätevyyskirjojen vastavuoroisesta tunnustamisesta 16 päivänä joulukuuta 1991 annettu neuvoston direktiivi 91/672/ETY(4); johtuen kansallisten sisävesiliikenteen pätevyyskirjojen myöntämistä koskevien lainsäädäntöjen erilaisuudesta sekä tarpeesta kehittää progressiivisesti sisävesiliikenteen turvallisuusvaatimuksia sekä mahdollisten kilpailun vääristymien estämiseksi on syytä päättää yhteisön säännöistä, jotka säätelevät sisävesikuljetusten pätevyyskirjojen myöntämistä; yhdenmukaisuuden ja asianmukaisen avoimuuden takaamiseksi yhteisön on syytä laatia malli kansallisesta aluksen kuljettamisen pätevyyskirjasta, joka tunnustetaan vastavuoroisesti jäsenvaltioissa ilman vaihtovelvollisuutta; toissijaisuusperiaatteen seurauksena todistusten myöntäminen on jäsenvaltioiden vastuulla; kansalliset vesiväylät, jotka eivät ole yhteydessä jonkin toisen jäsenvaltion vesiväyläverkostoon, eivät ole kansainvälisen kilpailun piirissä, eikä näin ollen ole syytä tehdä tämän direktiivin kuljettamisen pätevyyskirjojen myöntämistä koskevista yhteisistä määräyksistä pakollisia näillä vesiväylillä; yhteisten määräysten tavoitteena tulee ennen muuta olla vesiliikenteen turvallisuuden edistäminen sekä ihmishenkien suojelu; tästä johtuen on välttämätöntä asettaa määräyksille minimivaatimukset, jotka sisävesiväylien alusten kuljettamisen pätevyyskirjan hakijan tulee täyttää; määrättävien vaatimusten on käsiteltävä vähintään aluksen kuljettamiseen vaadittavaa ikää, hakijan fyysistä ja henkistä soveltuvuutta, hänen ammattikokemustaan sekä hänen tietojaan määrätyillä purjehdukseen liittyvillä aloilla; aluksen ja aluksessa olevien henkilöiden turvallisuuden vuoksi jäsenvaltiot saavat asettaa lisävaatimuksia erityisesti tiettyjen paikallisten olosuhteiden tuntemuksen varmistamiseksi; tutkaa käyttävän aluksen tai matkustaja-aluksen kuljettamiseen vaaditaan ammatillisia lisätietoja, on syytä säätää tämän direktiivin liitteiden mukauttamiseksi asianmukaisista menettelyistä; tässä tarkoituksessa on asianmukaista, että direktiivin 91/672/ETY 7 artiklan mukaisesti perustetulle komitealle annetaan tehtäväksi avustaa komissiota liitteiden soveltamisessa, ON ANTANUT TÄMÄN DIREKTIIVIN: 1 artikla 1. Jäsenvaltiot, jotka myöntävät sisävesiväylien tavara- ja matkustajaliikenteeseen tarkoitetun pätevyyskirjan, jäljempänä "pätevyyskirja", tekevät sen liitteessä I kuvatun yhteisön mallin ja tämän direktiivin mukaisesti. 2. Jäsenvaltiot toteuttavat kaikki tarpeelliset toimenpiteet pätevyyskirjojen väärentämisen estämiseksi. 3. Pätevyyskirjan myöntää jäsenvaltion toimivaltainen viranomainen tämän direktiivin mukaisesti. Viranomainen ottaa huomioon direktiivin 91/672/ETY ensimmäisessä artiklassa mainittujen vesiväylien sekä pätevyyskirjojen erityisluonteen, toisin sanoen - pätevyyskirjat, jotka ovat voimassa kaikilla jäsenvaltioiden vesiväylillä lukuun ottamatta vesiväyliä, joihin sovelletaan asetusta Reinin purjehdusluvan myöntämisestä (ryhmä A) - pätevyyskirjat, jotka ovat voimassa kaikilla jäsenvaltioiden vesiväylillä lukuun ottamatta direktiivin 91/672/ETY liitteessä II lueteltuja meriväylän luonteisia vesiväyliä, joihin sovelletaan asetusta Reinin purjehdusluvan myöntämisestä (ryhmä B). 4. Jäsenvaltioiden tämän direktiivin mukaisesti myöntämä ryhmän A tai B pätevyyskirja on voimassa kaikilla yhteisön ryhmään A tai B kuuluvilla vesiväylillä. 5. Alusten päälliköille Reinin vesiliikenteestä tehdyn tarkistetun yleissopimuksen mukaisesti myönnetyt Reinin purjehdusluvat ovat voimassa kaikilla yhteisön vesiväylillä, jollei 8 artiklan 2 kohdan säännöksistä muuta johdu. 6. Tämän direktiivin liitteen I mukaiset direktiivillä 91/672/ETY vastavuoroisesti tunnustetut kansalliset pätevyyskirjat, jotka on myönnetty 18 kuukauden kuluessa tämän direktiivin voimaantulopäivästä, ovat voimassa ilman vaihtovelvollisuutta. 2 artikla Tässä direktiivissä tarkoitetaan a) 'toimivaltaisella viranomaisella' jäsenvaltion nimeämää viranomaista, jonka tehtävänä on myöntää pätevyyskirja todettuaan, että hakija täyttää edellytetyt vaatimukset b) 'aluksen kuljettajalla' henkilöä, jolla on soveltuvuus ja tarvittava pätevyys aluksen kulun varmistamiseksi jäsenvaltioiden vesiväylillä ja jolle kuuluu purjehdusvastuu aluksella c) 'kansimiehistön jäsenellä' henkilöä, joka on säännöllisesti osallistunut purjehtimiseen ja ohjannut sisävesialusta. 3 artikla 1. Tätä direktiiviä sovelletaan kaikkien sisävesiväylien tavara- ja matkustajaliikenteen alusten kuljettajiin: moottoriproomujen, hinaajien, työntäjien, proomujen, työntökytkyeiden tai proomu-emälaivajärjestelmien kuljettajiin, seuraavia lukuun ottamatta: - tavaraliikenteeseen tarkoitettujen alle 20 metriä pitkien alusten kuljettajiin - kuljettajiin sellaisilla matkustaja-aluksilla, joiden matkustajamäärä miehistöä lukuun ottamatta on alle 12. 2. Komissiota kuultuaan jäsenvaltio saa vapauttaa tämän direktiivin soveltamisen piiristä sellaiset ainoastaan kansallisilla vesiväylillä, jotka eivät ole yhteydessä toisen jäsenvaltion vesiväyläverkostoon, purjehtivien alusten kuljettajat ja myöntää heille kansallisen pätevyyskirjan, jonka myöntämisen edellytykset voivat erota tässä direktiivissä määritellyistä edellytyksistä. Näiden kansallisten pätevyyskirjojen voimassaolo rajoittuu tällöin tässä mainituille vesiväylille. 4 artikla 1. Saadakseen pätevyyskirjan hakijan tulee täyttää artikloissa 5-8 säädetyt vähimmäisvaatimukset. Pätevyyskirjassa on maininta ryhmästä A tai B sen mukaan, missä sen haltija on oikeutettu purjehtimaan. 2. Jäsenvaltioiden myöntämät pätevyyskirjat, jotka täyttävät 1 kohdassa mainitut vähimmäisvaatimukset, tunnustetaan vastavuoroisesti. 5 artikla Pätevyyskirjan saaminen edellyttää, että hakija on täyttänyt vähintään 21 vuotta. Jäsenvaltioilla on oikeus myöntää pätevyyskirja 18 vuotta täyttäneille. Jäsenvaltio voi asettaa ryhmän A tai B pätevyyskirjan tunnustamisen edellytykseksi saman alaikärajan kuin kyseisessä jäsenvaltiossa on asetettu samaan ryhmään kuuluvan pätevyyskirjan myöntämiselle. 6 artikla 1. Hakijan on osoitettava fyysinen ja henkinen soveltuvuutensa läpäisemällä toimivaltaisen viranomaisen hyväksymän lääkärin suorittama tarkastus. Lääkärintarkastuksessa selvitetään erityisesti hakijan näön ja kuulon tarkkuus, värien erottamiskyky, ylä- ja alaraajojen toimintakyky sekä hakijan neuropsykiatrinen tila ja verenkiertoelimistön tila. 2. 65 vuotta täyttävän todistuksenhaltijan tulee kolmen kuukauden kuluessa tämän iän saavuttamisesta ja siitä eteenpäin vuosittain läpäistä kohdassa 1 säädetty lääkärintarkastus; toimivaltainen viranomainen todistaa merkinnällä pätevyyskirjaan tämän velvoitteen täyttämisen. 7 artikla 1. Hakijan on osoitettava vähintään neljän vuoden ammattikokemus sisävesilaivan kansimiehistön jäsenenä. 2. Jotta ammattikokemus voidaan ottaa huomioon, toimivaltaisen viranomaisen tulee vahvistaa se päteväksi merkitsemällä se henkilökohtaiseen merimieskirjaan. Ammattikokemus voidaan hankkia kaikilla jäsenvaltioiden vesiväylillä. Mitä tulee vesiväyliin, jotka kulkevat osittain yhteisön alueella ja osittain sen ulkopuolella, kuten Tonava, Elbe ja Oder, kaikilla näiden vesiväylien osilla hankittu ammattikokemus otetaan huomioon. 3. Kohdassa 1 tarkoitettua ammattikokemuksen vähimmäismäärää voidaan alentaa enintään kolmella vuodella a) silloin, kun hakijalla on toimivaltaisen viranomaisen hyväksymä todistus sisävesiliikenteen erityiskoulutuksesta, johon on kuulunut käytännön harjoittelujaksoja aluksen kuljettamisessa; vähennys ei saa olla suurempi kuin erityiskoulutuksen kesto, tai b) kun hakija voi osoittaa hankkineensa ammattikokemuksen meriliikenteessä aluksen kansimiehistön jäsenenä; saadakseen 3 vuoden enimmäisvähennyksen hakijan tulee näyttää toteen 4 vuoden ammattikokemus merellä purjehtimisesta. 4. Kohdassa 1 säädettyä ammattikokemuksen vähimmäismäärää voidaan alentaa enintään 3 vuodella, jos hakija on menestynyt käytännön purjehduskokeessa; tästä kokeesta saatu todistus on voimassa vain aluksilla, jotka purjehdusominaisuuksiltaan vastaavat alusta, jolla käytännön koe on suoritettu. 8 artikla 1. Hakijan tulee olla hyväksyttävästi menestynyt kokeessa, jolla testataan ammatissa tarvittavat tiedot; tämän kokeen tulee käsittää ainakin liitteen II kohdassa A mainitut yleiset tiedot. 2. Jollei neuvotteluista komission kanssa muuta johdu, jäsenvaltio voi vaatia, että purjehtiminen tietyillä vesiväylillä, lukuun ottamatta neuvoston direktiivin 91/672/ETY liitteessä II tarkoitettuja meriväylän kaltaisia vesiväyliä, edellyttää aluksen kuljettajalta lisävaatimusten täyttämistä, jotka koskevat paikallisten olojen tuntemusta. Jollei neuvotteluista komission kanssa muuta johdu, jäsenvaltio voi myös vaatia tietyillä rajoitetuilla vesialueilla purjehtivan matkustaja-aluksen kuljettajalta perusteellisempaa ammattitietoa mitä tulee matkustajien turvallisuutta erityisesti onnettomuuden, tulipalon tai haaksirikon sattuessa koskeviin erityismääräyksiin. 9 artikla 1. Tutkalla varustetun aluksen purjehtimiseen vaaditaan, että aluksen kuljettajalla on toimivaltaisen viranomaisen myöntämä erityistodistus liitteen II kohdassa B mainittuja ammattitietoja koskevan kokeen hyväksytystä suorittamisesta. Jäsenvaltiot tunnustavat Reinin tutkapurjehdusta koskevan asetuksen mukaisesti myönnetyn todistuksen. 2. Jos hakija täyttää kohdassa 1 mainitut edellytykset, toimivaltainen viranomainen todistaa pätevyyden tutkapurjehdukseen lisäämällä siitä maininnan pätevyyskirjaan. 10 artikla Saadakseen kuljettaa matkustaja-alusta jäsenvaltioiden vesiväylillä on joko laivan kuljettajalla tai jollakin muulla miehistön jäsenellä oltava toimivaltaisen viranomaisen myöntämä, liitteen II kohdan C sisältämät ammattitiedot kattavan kokeen menestyksellisestä suorittamisesta todistava erityinen todistus. 11 artikla Tarvittaessa komissio tekee tarvittavat, liitteessä I esitetyn pätevyyskirjamallin käyttöönottoon ja liitteessä II mainitun pätevyyskirjan saamiseksi vaaditun ammattitiedon kehittämiseen tähtäävät aloitteet 12 artiklassa säädettyä menettelyä noudattaen. 12 artikla 1. Sovellettaessa 11 artiklaa komissiota avustaa komitea, joka on asetettu direktiivin 91/672/ETY 7 artiklan mukaisesti. 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. 3. a) Komissio päättää toimenpiteistä, joita sovelletaan välittömästi. b) Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Tässä tapauksessa komissio voi lykätä päättämiensä toimenpiteiden soveltamista enintään yhdellä kuukaudella ilmoituksen tekopäivästä. Neuvosto voi määräenemmistöllä päättää asiasta toisin saman määräajan kuluessa. 13 artikla 1. Jäsenvaltioiden on annettava tämän direktiivin noudattamisen edellyttämät lait, asetukset ja hallinnolliset määräykset 18 kuukauden kuluessa tämän direktiivin voimaantulosta. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava komissiolle viipymättä tässä direktiivissä tarkoitetuista kysymyksistä antamiensa säännösten tekstit. 3. Jäsenvaltiot toimivat tarvittaessa yhteistyössä tämän direktiivin soveltamiseksi. 14 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 15 artikla Tämä direktiivi on osoitettu kaikille jäsenvaltioille. Tehty . . . Neuvoston puolesta Puheenjohtaja (1) EYVL N:o C 280, 6.10.1994, s. 5 (2) Lausunto annettu 25.1.1995 (EYVL N:o C 102, 24.4.1995, s. 5) (3) Euroopan parlamentin lausunto, annettu 2.3.1995 (EYVL N:o C 68, 20.3.1995, s. 41), neuvoston yhteinen kanta vahvistettu . . . (sitä ei ole vielä julkaistu virallisessa lehdessä) ja Euroopan parlamentin päätös, tehty (sitä ei ole vielä julkaistu virallisessa lehdessä) (4) EYVL N:o L 373, 31.12.1991, s. 29 LIITE I SISÄVESIVÄYLIEN PÄTEVYYSKIRJAMALLI (85 mm × 54 mm - vaaleansininen pohja) Kortin tulee ulkoisilta ominaisuuksiltaan olla ISO 78.10 -normien mukainen. >KAAVION ALKU> >KAAVION LOOPU> >KAAVION ALKU> >KAAVION LOOPU> LIITE II SISÄVESIVÄYLIEN PÄTEVYYSKIRJAA VARTEN VAADITTAVA AMMATTITIETOUS KOHTA A Yleiset tavara- ja matkustajaliikenteessä vaadittavat tiedot OSA I: RYHMÄN A TODISTUS 1. Navigointi a) Täsmällinen sisävesi- ja meriliikenteen sääntöjen, erityisesti CEVNI:n (code européen des voies de navigation intérieure) sekä kansainvälisten onnettomuuksien ennaltaehkäisyyn tähtäävien sääntöjen tuntemus, mukaan lukien vesiväylien merkki- ja viitoitusjärjestelmien tuntemus; b) Tärkeimpien sisävesi- ja meriväylien ominaisuuksien tuntemus maantieteelliseltä, hydrologiselta, ilmatieteelliseltä ja pinnanmuodostukselliselta kannalta; c) Saaristonavigointi käsittäen reitin, sijoittajien ja aluksen sijainnin määrittelyn, merenkulkua koskevien painotuotteiden ja julkaisujen tuntemuksen, merikorttien käytön, navigointiapuneuvojen sekä viitoitusjärjestelmien, kompassin valvonnan, vuorovesiolosuhteet. 2. Aluksen käsittely ja purjehtiminen a) Aluksen hallinta ottaen huomioon tuulen, virtausten, pyörteiden ja syväyksen vaikutus laivan kellumiskykyyn ja vakauteen. b) Peräsimen ja potkurin toiminta ja tehtävät. c) Ankkuroinnin ja kiinnittämisen hallinta kaikissa olosuhteissa. d) Toiminta suluissa ja satamissa, vastaantulo- ja ohitustilanteissa. 3. Aluksen rakenne ja vakaus a) Laivanrakennuksen perusperiaatteiden tuntemus etenkin suhteessa matkustajien, miehistön ja laivan turvallisuuteen. b) Perustiedot sisävesialusten teknisistä vaatimuksista 4 päivänä lokakuuta 1982 annetusta neuvoston direktiivistä (82/714/ETY)(1). c) Perustiedot laivan rakenteellisista päärakennusosista. d) Teoreettinen laivan vakautta ja kellumiskykyä koskeva tietous sekä sen käytännön soveltaminen navigoinnissa. e) Lisämääräykset erityisesti lisävarusteista merialueilla. 4. Aluksen koneet a) Koneiden moitteettoman toiminnan edellyttämät perustiedot niiden rakenteesta ja toiminnasta. b) Laivan pää- ja apukoneiden käyttö ja valvonta, toimenpiteet konehäiriön sattuessa. 5. Lastaus ja lastin purku a) Syväysasteikkojen käyttö. b) Lastinottokyvyn määritteleminen lastiviivakirjan avulla. c) Lastaukseen ja lastin purkuun liittyvät toimenpiteet, ahtaus (lastaussuunnitelma).6. Toiminta erityisolosuhteissa a) Onnettomuuksien ennaltaehkäisyn perusperiaatteet. b) Toimenpiteet vahingon, yhteentörmäyksen tai uppoamisen sattuessa, mukaan lukien vuotojen tukkiminen. c) Pelastusvälineistön ja -keinojen käyttö. d) Ensiapu onnettomuustapauksissa. e) Tulipalon ennaltaehkäisy sekä palontorjuntavälineistön ja -laitteiston käyttö. f) Vesiväylien suojelu. g) Ihmishenkien, laivan ja lastin pelastamiseen liittyvät erityismääräykset merenkulkuväylillä. OSA 2: RYHMÄN B TODISTUS 1. Navigointi a) Täsmällinen sisävesiliikenteen sääntöjen tuntemus, CEVNI (code européen des voies de navigation intérieure), mukaan lukien vesiväylien merkki- ja viitoitusjärjestelmien tuntemus. b) Tärkeimpien sisävesiväylien ominaisuuksien tuntemus maantieteelliseltä, hydrologiselta, ilmatieteelliseltä ja pinnanmuodostukselliselta kannalta. c) Reitinmäärittely, laivaliikennettä koskevien painotuotteiden ja julkaisujen sekä viitoitusjärjestelmien tuntemus. 2. Aluksen käsittely ja purjehtiminen a) Aluksen hallinta ottaen huomioon tuulen, virtauksen, pyörteiden ja syväyksen vaikutus laivan kellumiskykyyn ja vakauteen. b) Peräsimen ja potkurin toiminta ja tehtävät. c) Ankkuroinnin ja kiinnittämisen hallinta kaikissa olosuhteissa. d) Toiminta suluissa ja satamissa, vastaantulo- ja ohitustilanteissa. 3. Aluksen rakenne ja vakaus a) Laivanrakennuksen perusperiaatteiden tuntemus etenkin suhteessa matkustajien, miehistön ja laivan turvallisuuteen. b) Perustiedot sisävesialusten teknisistä vaatimuksista 4 päivänä lokakuuta 1982 annetusta neuvoston direktiivistä (82/714/ETY). c) Perustiedot laivan rakenteen päärakennusosista. d) Teoreettinen laivan vakautta ja kellumiskykyä koskeva tietous sekä sen käytännön soveltaminen navigoinnissa. 4. Aluksen koneet a) Koneiden moitteettoman toiminnan edellyttämät perustiedot niiden rakenteesta ja toiminnasta. b) Laivan pää- ja lisäkoneiden käyttö ja valvonta, toimenpiteet konehäiriön sattuessa. 5. Lastaus ja lastin purku a) Syväysasteikkojen käyttö. b) Lastinottokyvyn määritteleminen lastiviivakirjan avulla. c) Lastaukseen ja lastin purkuun liittyvät toimenpiteet, lastin ahtaus (lastaussuunnitelma). 6. Toiminta erityisolosuhteissa a) Onnettomuuksien ennaltaehkäisyn perusperiaatteet. b) Toimenpiteet vahingon, yhteentörmäyksen tai uppoamisen sattuessa, mukaan lukien vuotojen tukkiminen. c) Pelastusvälineistön ja -keinojen käyttö. d) Ensiapu onnettomuustapauksissa. e) Tulipalon ennaltaehkäisy sekä palontorjuntavälineistön ja -laitteiston käyttö. f) Vesiväylien suojelu. KOHTA B Tutkaa käyttävän aluksen kuljettamiseen vaadittavat pakolliset lisätiedot a) Tutkan toiminnan teoreettinen tuntemus: yleistiedot radioaalloista ja tutkan toiminnan perusperiaatteet. b) Tutkalaitteen käytön hallinta, tutkakuvan tulkinta, tutkan antamien tietojen analysointi ja niiden rajoitusten tunteminen. c) Keilausnopeuden ilmaisimen käyttö. d) CEVNI:n tutkaa koskevien sääntöjen tuntemus. KOHTA C Matkustajaliikenteessä vaadittavat pakolliset lisätiedot 1. Yleistieto teknisistä tiedoista, jotka koskevat matkustajalaivojen vakautta vahinkotilanteessa, vesitiivistä osastojakoa ja suurinta uppoamaa koskevien sääntöjen alustava tuntemus. 2. Ensiapu onnettomuustilanteissa. 3. Tulipalon ennaltaehkäisy ja palontorjuntavälineet ja -laitteet. 4. Pelastuskeinojen ja välineiden käyttö. 5. Matkustajien suojeluun tähtäävät toimenpiteet yleisesti ja erityisesti evakuointitilanteissa, onnettomuuksissa, laivojen yhteentörmäyksissä, laivan upotessa, tulipalossa tai räjähdyksen sattuessa sekä muissa paniikkitilanteissa. 6. Turvaohjeiden tuntemus (hätäuloskäynnit, laskusilta, hätäohjauksen käyttö). (1) EYVL N:o L 301, 28.10.1982, s. 1 NEUVOSTON PERUSTELUT I. JOHDANTO Komissio toimitti neuvostolle 8 päivänä syyskuuta 1994 Euroopan yhteisön perustamissopimuksen 75 artiklaan perustuvan ehdotuksen direktiiviksi sisävesiväylien tavara- ja matkustajaliikenteen kansallisten pätevyyskirjojen myöntämisperusteiden harmonisoinnista yhteisössä(1). Euroopan parlamentti antoi lausuntonsa 2 päivänä maaliskuuta 1995(2) ja talous- ja sosiaalikomitea 25 päivänä tammikuuta 1995(3). Näiden lausuntojen pohjalta komissio toimitti neuvostolle 18 päivänä lokakuuta 1995 muutetun ehdotuksen(4). Neuvosto vahvisti yhteisen kantansa Euroopan yhteisön perustamissopimuksen 189 c artiklan mukaisesti 8 päivänä joulukuuta 1995. II. EHDOTUKSEN TAVOITE Komission ehdotuksen taustalla ovat pätevyyskirjojen tiettyjen myöntämisperusteiden erot jäsenvaltioiden välillä. Vaikka sisävesipurjehdus luonnostaan on kansainvälistä toimintaa, pätevyyskirjojen myöntämisperusteet ovat erilaiset eri maissa, mikä voi aiheuttaa kilpailun vääristymistä eräiden jäsenvaltioiden liikenteenharjoittajien välillä. Toisaalta sisävesiliikenteen turvallisuutta on asteittain parannettava, koska kansainvälisen verkoston kuljetusyksikköjen koko on kasvanut. Tämä turvallisuus, jonka tavoitteena on sekä ihmishenkien että sisävesiliikenteessä käytetyn kaluston parempi suojelu, edellyttää erityisesti pätevyyskirjojen myöntämisehtoja tiukentavaa harmonisointia. Ehdotuksen tavoitteena on harmonisoitujen perusteiden nojalla myönnettävä kansallinen aluksen kuljettamisen pätevyyskirja, jonka malli on määritelty yhteisön tasolla ja jonka jäsenvaltiot vastavuoroisesti tunnustavat. III. YHTEISEN KANNAN ANALYYSI Neuvoston vahvistama yhteinen kanta on suurelta osin komission alkuperäisen ehdotuksen mukainen. Se sisältää kuitenkin tiettyjä olennaisen tärkeitä muutoksia, jotka koskevat soveltamisalaa (1 artikla), alaikärajaa (5 artikla) sekä vaadittavan ammattikokemuksen vähimmäismäärää (7 artikla). Lisäksi alkuperäisen ehdotuksen 9 artikla, joka koski vaarallisten aineiden kuljetusta, on poistettu, koska komissio valmistelee parhaillaan tätä ongelmaa käsittelevää direktiiviä. Entinen 11 artikla, joka koski pätevyyskirjan peruuttamista tai sen myöntämisestä kieltäytymistä, on myös poistettu, koska neuvosto katsoi, ettei se tuonut mitään uutta nykyiseen tilanteeseen. Sitä vastoin ehdotukseen on lisätty matkustajaliikennettä koskeva artikla (jäljempänä 10 artikla). Neuvoston alkuperäiseen ehdotukseen tekemät tärkeimmät muutokset on esitetty jäljempänä.1 artikla 1 kohta on muotoiltu uudelleen, jottei sellaisen jäsenvaltion velvollisuutena olisi antaa pätevyyskirjaa, jonka kansalaisilla on esimerkiksi Reinin purjehduslupa, mutta joka ei itse myönnä pätevyyskirjoja. Maantieteellisen soveltamisalan osalta (3 kohta) on syytä todeta, että kaikki sellaiset vesiväylät (mukaan lukien Lek ja Waal), joihin sovelletaan asetusta Reinin purjehdusluvan myöntämisestä, jäävät sen ulkopuolelle (Reinin purjehduslupa on direktiivissä tunnustettu), kun taas alunperin siihen oli tarkoitus sisällyttää Spyckse Veerin yläpuolella olevat Reinin osat (ts. Lek ja Waal). Neuvosto on muuttanut tämän kohdan Reinin purjehdusluvan myöntämisestä annetun asetuksen mukaiseksi, jonka sananmuoden Reinin vesiliikenteen keskuskomissio (CCNR) on äskettäin tarkistanut. Pätevyyskirjojen myöntämisaikaa on pidennetty (18 kuukautta direktiivin voimaantulosta), jotta jäsenvaltioilla olisi riittävästi aikaa uuden järjestelmän toteuttamiseksi. 3 artikla Neuvosto on lisännyt tämän artiklan 1 kohtaan alusten kokoa ja kuljetettuja henkilömääriä koskevia rajoituksia pääasiallisesti yksityiskäytössä olevien alusten jättämiseksi direktiivin ulkopuolelle. Ehdotukseen lisätyn 2 kohdan tarkoituksena on antaa niille jäsenvaltioille, joita asia koskee, mahdollisuus vapauttaa direktiivin soveltamisen piiristä kyseisessä kohdassa esitetyn määritelmän mukaiset vesiväylät. 5 artikla Alaikärajaa koskevat määräykset on muotoiltu uudelleen siten, ettei niiden jäsenvaltioiden, jotka myöntävät pätevyyskirjan 18 vuotta täyttäneille, tarvitse antaa lupaa aluksen kuljettajan ammatin harjoittamiseen alueellaan toisesta jäsenvaltiosta tuleville nuorille, 18-21-vuotiaille kuljettajille. 6 artikla Neuvosto katsoi turvallisuussyistä aiheelliseksi, että 65-vuotiailta ja sitä vanhemmilta pätevyyskirjan haltijoilta edellytetään vuosittaista lääkärintarkastusta. 7 artikla Neuvosto päätti terminologiasyistä korvata sanan "aluspäiväkirja" sanalla "merimieskirja". Lisäksi neuvosto katsoi sopivaksi tehdä seuraavat täsmennykset hakijalta vaadittavan ammattikokemuksen määrän (jonka on 1 kohdan mukaisesti yleensä oltava neljä vuotta) vähennysmahdollisuuksiin: Neuvosto on 3 kohdan a alakohdassa nostanut vaadittavan ammattikokemuksen enimmäisvähennyksen kolmeen vuoteen tietyissä maissa vaadittavan käytännön kokemuksen huomioimiseksi. Ottaakseen huomioon ammattikokemuksen merellä purjehtimisesta neuvosto on samalla tavoin nostanut sen johdosta myönnettävän enimmäisvähennyksen kolmeen vuoteen. Lopuksi neuvosto on sisällyttänyt uuteen 4 kohtaan saman kolmen vuoden enimmäisvähennyksen, jotta otettaisiin huomioon sellainen käytännön purjehduskoe, joka esimerkiksi Ranskassa on käytössä. 8 artikla Neuvosto on korvannut sanalla neuvottelut tämän artiklan 2 kohdassa alunperin olleen "komission suostumuksen". 10 artikla (uusi) Neuvosto sisällytti tämän artiklan katsoen, että matkustajien kuljettaminen edellyttää tiettyjä erityistietoja, joista pätevyyskirjan haltijan on voitava esittää todistus (myös liitteen II uusi kohta C). 13 artikla (entinen 14 artikla) Määräaika lakien, asetusten ja hallinnollisten määräysten voimaan saattamiseksi vastaa 1 artiklassa määrättyä määräaikaa. Liite I Neuvosto katsoi olevan tarpeellista merkitä korttiin ryhmä, johon pätevyyskirja kuuluu (A/B). Liite II Neuvosto päätti korvata liitteessä II olevat kohdat A ja B yksityiskohtaisemmilla määräyksillä, jotka perustuvat suurelta osin Reinin vesiliikenteeseen sovellettavaan järjestelmään. Sitä vastoin neuvosto ei sisällyttänyt ehdotukseensa alkuperäisen ehdotuksen kohdassa A ollutta 7 kohtaa, joka koski radiopuhelintoiminnan tuntemusta, koska tämä on joka tapauksessa minkä tahansa kyseeseen tulevan aluksen osalta edellytettävää perustietoa. Lisäksi vaarallisten aineiden kuljettamista koskenut (entinen) kohta B on poistettu, samoin kuin sitä vastaava artikla. Sitä vastoin ehdotukseen on sisällytetty uusi, matkustajien kuljettamista käsittelevä kohta C uuden 10 artiklan lisäyksen johdosta. IV. EUROOPAN PARLAMENTIN TARKISTUKSET Koska komissio on sisällyttänyt muutettuun ehdotukseensa kaikki Euroopan parlamentin siihen tekemät tarkistukset, tämän kohdan osalta tarkastellaan ainoastaan neuvoston kantaa suhteessa näihin tarkistuksiin. Neuvosto on säilyttänyt tarkistuksen 1, joka koskee toista johdanto-osan kohtaa, samoin kuin kolmatta johdanto-osan kohtaa koskevan tarkistuksen 2. Sitä vastoin neuvosto ei ole säilyttänyt tarkistusta 3, joka koski viidettä johdanto-osan kohtaa, koska neuvosto katsoi, että tämän tarkistuksen sisältö käy ilmi 8 artiklasta samoin kuin liitteestä II. Neuvosto ei ole säilyttänyt 3 artiklan 1 kohtaa koskevaa tarkistusta 4, koska se katsoi, että alkuperäisen ehdotuksen sisältämä alustyyppien luettelo on riittävän yksityiskohtainen. Sen sijaan neuvosto säilytti 5 artiklaa koskevan tarkistuksen 5 (alaikäraja), koska uusi muotoilu täsmentää tarvittavalla tavalla, että pätevyyskirjan myöntäminen 18 vuotta täyttäneille on vapaaehtoista. Neuvosto säilytti myös tarkistuksen 6, joka täsmentää käytettyä terminologiaa (7 artiklan 2 kohta). Tarkistuksen 7 osalta parlamentin pyrkimyksenä oli täsmentää tekstissä, että todistuksen voimassaolon rajoitus viittasi alusluokkaan. Neuvosto otti sen huomioon lisäämällä 7 artiklaan uuden 4 kohdan. Sen sijaan neuvosto ei katsonut tarpeelliseksi tarkistuksessa 8 esitettyä lisävaatimusta, jossa haluttiin sisällyttää 8 artiklan 2 kohtaan toinen alakohta, jossa määrättäisiin, että todistus pätevyydestä on säilytettävä pätevyyskirjan mukana. Vaarallisten aineiden kuljettamista koskenut tarkistus 9 kävi tarpeettomaksi sen jälkeen, kun vastaava artikla oli poistettu. Neuvosto säilytti tutkapurjehdusta koskeneen tarkistuksen 10 siten, että Reinin tutkapurjehdusta koskeva todistus on nyt nimenomaisesti mainittu ja jäsenvaltioiden tunnustama. Tarkistuksen 11 osalta, jonka tarkoituksena oli sisällyttää ehdotukseen uusi 10 a artikla, neuvosto katsoi, että toissijaisuusperiaatteen mukaisesti ei ole tarpeen antaa komissiolle oikeutta valvoa, että jäsenvaltiot toimivat tässä asiassa yhdenmukaisesti. Neuvosto ei näin ollen säilyttänyt tätä tarkistusta. Tarkistuksia 12, 13, 14 ja 15, jotka kaikki täsmentävät liitteessä II olevaa kohtaa A, ei ole sellaisinaan säilytetty. On kuitenkin syytä huomauttaa, että neuvosto otti ne huomioon korvaamalla entisen liitteen II uudella, yksityiskohtaisemmalla versiolla. Tarkistus 16 kävi tarpeettomaksi sen jälkeen kun entinen, vaarallisten aineiden kuljettamista koskenut kohta B oli poistettu. (1) EYVL N:o C 280, 6.10.1994, s. 5 (2) EYVL N:o C 68, 20.3.1995, s. 41 (3) EYVL N:o C 102, 24.4.1995, s. 5 (4) Asiak. 10953/95 TRANS 160